Joaquim Sousa Saraiva

Joaquim Sousa Saraiva, (også Joaquim da Souza Saraiva, født 24. oktober 1764 i Camalhotes i bispedømmet Leiria i Portugal, død 18. februar 1818 i Macao i Kina) var en katolsk kinamisjonær og biskop som var apostolisk vikar i Beijing (1808-1818).

Joaquim da Souza Saraiva trådte inn i ordenen lazaristene ca år 1780. Han ble presteviet 22. desember 1787.

Den 20. august 1804 ble han i en alder av 39 år utnevnt til koadjutor apostolisk vikar av Peking (Beijing) og til titulærbiskop av Tipasa in Mauretania, og ble bispeviet den 13. oktober samme år i Macao av koadjutor-erkebiskop av Goa, msgr. Manuel Santo Galdino.

Den 6. juli 1808 ble han ordinær apostolisk vikar, og innehadde dette embede i den kinesiske hovedstad frem til sin død.

Referanser

Kilder
 Les Ordinations Épiscopales, år 1805, Nr 32
 Hierarchia Catholica, Vol. 7, s 301 og s. 371

Portugisiske misjonærer
Misjonærer i Kina  
Katolske misjonærer 
Portugisiske katolske biskoper 
Personer fra distriktet Leiria